11.03.2011  Kolm uisuklubi, Tartu Uisuklubi Tritsutajad, Riia klubi Kristal Ice ja Tiiu Valgemäe Uisukool, asutasid Balti karikasarja täiskasvanud harrastajate iluuisutamises. Karikasari koosneb nimetatud klubide poolt korraldatavatest võistlustest, mida sel hooajal on kokku neli.  Karikasarja eesmärk on pakkuda võistlejatele standardiseeritud võistluste ja kohtunikutöö korraldust, ergutada harrastajaid võistlustel osalema ning loomulikult ka soodustada  uisukultuuri  arengut tervikuna.  Võistlustel saavad osaleda uisutajad alates 28. eluaastast ning tasemekategooriaid on kolm (Bronze, Silver ja Gold).  Käesoleval hooajal on karikasarjas osalenud 23 uisutajat Venemaalt, Soomest, Jaapanist, Lätist, Leedust ja Eestist.